Document ID: 32004D0895

32004D0895
L 384/22
JURNALUL OFÍCIAL AL UNIUNII EUROPENE
DECIZIA CONSILIULUI
din 19 noiembrie 2004
privind încheierea unui Acord între Comunitatea Europeană și Guvernul Ucrainei privind comerțul cu anumite produse siderurgice
(2004/895/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133 coroborat cu articolul 300 alineatul (2),
având în vedere propunerea Comisiei,
întrucât:
(1)
Acordul de parteneriat și cooperare între Comunitățile Europene și statele membre ale acestora și Ucraina (1), a intrat în vigoare la 1 martie 1998.
(2)
Articolul 22 alineatul (1) din Acordul de parteneriat și cooperare prevede că schimburile cu anumite produse siderurgice sunt reglementate prin dispozițiile titlului III, cu excepția articolului 14, și prin dispozițiile unui acord specific.
(3)
Comerțul cu anumite produse siderurgice a făcut obiectul unor acorduri între părți în cursul perioadei 1995-2001 și al unor reglementări specifice în perioada 2002-2004. Prin urmare, se recomandă înlocuirea acestor reglementări pentru anul 2004 printr-un nou acord care să țină seama de evoluția relațiilor dintre cele două părți.
(4)
Acordul trebuie aprobat,
DECIDE:
Articolul 1
(1) Acordul încheiat între Comunitatea Europeană și Guvernul Ucrainei privind comerțul cu anumite produse siderurgice este aprobat în numele Comunității.
(2) Textul acordului se atașează la prezenta decizie.
Articolul 2
Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea este angajată.
Adoptată la Bruxelles, 19 noiembrie 2004.

Labels: 1
15
18